Василий Нарышкин

Василий Нарышкин (орос. Василий Фёдорович Нарышкин, 16.. онд төрсөн- 1702 онд нас барсан) — Нарышкин угсааны ноён бөгөөд I Пётр хааны үеэл. 

Василий Нарышкин бол язгууртан гаралтай биш таруссын язгууртан Фёдор Полиектович Нарышкин болон түүний эхнэр Артамон Матвеевын эхнэрийн зээ охин Евдокия Петровна (төрхмийн овог Хомутова) нарын гурван хүүгийн том нь байв. Ийнхүү Царь Алексей Михайловичийн хоёр дахь эхнэр Наталья Кирилловна нь Василий Федоровичийн үеэл байв.

1671 онд Наталья Кирилловна хаан болсны дараа Нарышкин хааны ойрын хүн болсон. Жилийн дараа залуу Пётр хүүгийн төрсөн өдрөөр Василийн эцэг Думын гишүүн язгууртан болжээ. 1673 онд өмнө нь даамал байсан Василий танхимын дарга цол хүртжээ. 1675 онд тэрээр царийг хөдөө орон нутгаар явахад дагалдан явдаг болжээ. 

1676 онд Алексей Михайловичийг нас барсны дараа Нарышкинууд засгийн эрхээс шахагдан холдож, 1689 онд Царевна Софья Алексеевнаг эрх мэдлээс түлхэн унагасны дараа төрийн эрхэнд буцаж иржээ. 1688 оноос хойш үеэл I Пётрын ойрын туслахаар ажиллаж байсан Василий Нарышкин 1691 онд "окольничи", дараа нь "бояр" ноён болжээ. Тэрээр Кожуховскийн цэргийн ажиллагаанд (1694), Азовын кампанит ажилд (1695, 1696) оролцсон байна.

Тэрээр үр удам үлдээлгүй 1702 онд нас барсан.

Ангилал:Оросын язгууртан
Ангилал:1702 онд өнгөрсөн